作者：辛弃疾
词牌/韵律：沁园春

paragraphs: 有美人兮，玉佩琼踞，吾梦见之。
问斜阳犹照，渔樵故里，长桥谁记，今故期思。
物化苍茫，神游仿佛，春与猿吟秋鹤飞。
还惊笑，向晴波忽见，千丈虹霓。
觉来西望崔嵬。
更上有青枫下有溪。
待空山自荐，寒泉秋菊，中流却送，桂棹兰旗。
万事长嗟，百年双鬓，吾非斯人谁与归。
凭阑久，正清愁未了，醉墨休题。